*د ارزګان ولایت د افغانی سرې میاشتې ټولنی نماینده ګۍ ریاست د ښوونیز مرکز څخه ۳۰ دېرش تنه زده کوونکی د شپږ میاشتنیو لنډ مهاله زده کړو فارغ سول.* پنجشنبه د روان ۱۴۴۵ هجری قمری کال د ربیع الأول د میاشتې ۱۴ مه نیټه، چی د ۱۴۰۲ لمریز کال د تلې میاشتې له ۶ مې نیټې سره برابره ده، د ارزګان ولایت د افغانی سرې ټولنې نماینده ګۍ ریاست د ښوونیز مرکز د لسم ځل(دورې) لپاره ۳۰ تنه زده کوونکی د شپږ میاشتنیو زده کړو فارغ کړه، په همدې موخه د ارزګان ولایت د افغانی سرې میاشتې ټولنې نماینده ګۍ ریاست د غونډو په تالار کی د مالی مدیر عبیدا الله افغان" د ښوونیز کلوب مدیر امان الله افضلی" او د زده کوونکو د کورنۍ غړو، مشرانو په شتون کې د یو شاندارو مراسیمو په ترڅ کې فارغ او سندونو ورکول سوه. غونډه د قران عظیم الشان د څو مبارکو ایاتونو په تلاوت ویلو پیل سوه، ورپسې د ارزګان ولایت د افغانی سرې میاشتې ټولنې مالی مدیر عبیدالله افغان د ښوونیز کلوب مدیر امان الله افضلی" د زده کوونکو د کورنۍ غړو ته په خطاب کی وویل" د سرې میاشتې دروازه د هر چاه پر مخ پرانیستې ده، او هرڅوک کولای سی، خپل اولادونو ښوونیز کلوب کی په وړیا توګه شامل کړی، تر څو د رضاکاره اوستادانو لخوا ورته په بېلابېلو برخو کی په وړیا توګه زده کړې ورکول سې، دوی همدراز ارزګان کی د افغانی میاشتې ټولنې په خیرپالو, بشرپالو، فعالیتونو د ښوونیز کلوب څخه مخکې د تېرو فارغ سوو زده کوونکو په اړه هم مفصل معلومات وړاندی کړه. په ورته مهال د زده کوونکو د کورنۍ غړو او پلرونو ناستې ته د وینا پر مهال د افغانی سرې میاشتې څخه مننه او قدر دانی وکړه، چی ماشومانو ته یې په وړیا توګه د زده کړو زمېنه برابره کړې، او دوی دا توان نه درلود' چی خپلو اولادونو ته په شخصی ښوونیزو مرکزونو کی د زده کړو زمېنه برابره کړې، په دوام یې زده کوونکو هم په انګلیسې ژبه د هېواد" د پرمختګ، ټیکنالوژۍ او د ماشومانو د روزنې په تړاوو ټافیکونو وړاندی کړه! د غونډې په ورستۍ برخه کی د زده کوونکو د کورنۍ غړو او پلرونو لخوا د ښوونیز مرکز مدیر،، اوستادان او زده کوونکی د ګلونو په ورکولو سره وستایل سوه، او ۳۰ تنو زده کوونکو ته، د افغانی سرې میاشتې شپږ میاشتنی اسناد هم ورکول سوه. د یادونې وړ ده چی افغانی سره میاشت ارزګان کی د ۱۰ لسم ځل له پاره زده کوونکی د لنډمهالو بېلابېلو زده کړو فارغ وی. د ارزګان ولایت د افغانی سره میاشتې ټولنې نماینده ګۍ ریاست د نشراتو او خپرونو مدیریت!